text: [{"text_idx": "#000001", "text": "John Syderb\u00f8 ny\u0301ggjur venjari hja\u0301 Mj\u00f8lni"}, {"text_idx": "#000002", "text": "Besta mansli\u00f0i\u00f0 i\u0301 Klaksvi\u0301k er greipuvinnari og fimmfaldur f\u00f8royameistari, og ta\u00f0 er eitt kent andlit i\u0301 felagnum, i\u00f0 skal royna at lei\u00f0a li\u00f0i\u00f0 vi\u0301\u00f0ari."}, {"text_idx": "#000003", "text": "John Syderb\u00f8 er uppvaksin i\u0301 Mj\u00f8lni, har hann hevur vunni\u00f0 fleiri steyp. Klaksvi\u0301kingurin hevur eisini veri\u00f0 venjari a\u0301\u00f0ur (Mynd: Nor\u00f0ly\u0301si\u00f0)"}, {"text_idx": "#000004", "text": "- Vit \u00e6tla okkum at byggja a\u0301 go\u0301\u00f0u u\u0301rslitini fra\u0301 undanfarnu a\u0301runum og ver\u00f0a i\u0301 toppinum. Vit skulu u\u0301t i\u0301 Europa og har vilja vit eisini royna at gera ein go\u0301\u00f0an figur, Solei\u00f0is sigur John Syderb\u00f8 i\u0301 stuttari vi\u00f0merking til Nor\u00f0ly\u0301si\u00f0, i\u0301 samband vi\u00f0 at hann er settur sum ny\u0301ggjur venjari hja\u0301 mansli\u00f0num hja\u0301 Mj\u00f8lni.Fyrr i\u0301 a\u0301r vann li\u00f0i\u00f0 FM fimta a\u0301ri\u00f0 a\u0301 ra\u00f0. I\u0301 steypakappingini var Mj\u00f8lnir eisini sterkast og vann harvi\u00f0 greipuna. Hetta kappingara\u0301ri\u00f0 skal Mj\u00f8lnir royna at endurtaka og samstundis standa seg v\u00e6l i\u0301 Evropa - mo\u0301tst\u00f8\u00f0an ver\u00f0ur u\u0301r Ni\u00f0urlondum.Royndi argentinin Christian Imhoff hevur seinastu a\u0301rini veri\u00f0 leikandi venjari. Lyklasp\u00e6larin og dugnaligi sp\u00e6larin ver\u00f0ur to\u0301 ikki at si\u0301ggja i\u0301 Klaksvi\u0301k i\u0301 vetur.Ny\u0301ggi venjarin er klaksvi\u0301kingurin. Nor\u00f0ly\u0301si\u00f0 skrivar um hann, at John Syderb\u00f8 er uppvaksin i\u0301 Mj\u00f8lnir, har hann byrja\u00f0i at sp\u00e6la flogbo\u0301lt sum 12 a\u0301ra gamal. John kom a\u0301 besta li\u00f0i\u00f0 sum 18 a\u0301ra gamal. Hann hevur vunni\u00f0 tvey meistaraheiti fyri Mj\u00f8lnir og var vi\u00f0 til at vinna fyrstu steypafinaluna i\u0301 F\u00f8royum i\u0301 a\u0301r 2000 vi\u00f0 Mj\u00f8lnir. John hevur harumframt leikt i\u0301 Danmark vi\u00f0 VK74 i\u0301 A\u030alborg."}, {"text_idx": "#000005", "text": "John hevur eisini veri\u00f0 venjari hja\u0301 Mj\u00f8lni fyrr. Ta\u00f0 var ta\u0301 hann var leikandi venjari i\u0301 2002. Hann hevur eisini vant Fleyr menninar i\u0301 tvey a\u0301r, skrivar nordlysid.fo.Til dagliga starvast John Syderb\u00f8 eisini sum Vinnu- og mentanarstjo\u0301ri i\u0301 Klaksvi\u0301kar kommunu."}, {"text_idx": "#000007", "text": "U21-landsli\u00f0i\u00f0 so at siga o\u0301broytt\n13 ny\u0301ggir venjarar fingi\u00f0 pro\u0301gv"}, {"text_idx": "#000008", "text": "U21-landsli\u00f0i\u00f0 so at siga o\u0301broytt"}, {"text_idx": "#000009", "text": "13 ny\u0301ggir venjarar fingi\u00f0 pro\u0301gv"}]